1992L0102 — DA — 09.07.2005 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

RÅDETS DIREKTIV 92/102/EØF

af 27. november 1992

om identifikation og registrering af dyr

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 43,

under henvisning til forslag fra Kommissionen ( 1 ),

under henvisning til udtalelse fra Europa-Parlamentet ( 2 ), og

ud fra følgende betragtninger:

Det bestemmes i artikel 3, stk. 1, litra c), i Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked ( 3 ), at dyr, som indgår i samhandelen mellem medlemsstaterne, skal være identificeret i overensstemmelse med kravene i fællesskabsbestemmelserne og registreret på en sådan måde, at de kan spores tilbage til de bedrifter, centre eller organer, hvor de har deres oprindelse, eller som de har passeret igennem, og at disse identifikations- og registreringsordninger inden den 1. januar 1993 skal udvides til også at omfatte flytning af dyr inden for de enkelte medlemsstaters områder;

efter artikel 14 i Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF ( 4 ), skal den i artikel 3, stk. 1, litra c), i direktiv 90/425/EØF nævnte identifikation og registrering af disse dyr undtagen for slagtedyr og registrerede enhovede dyr finde sted efter nævnte kontrol;

forvaltningen af visse EF-støtteordninger på landbrugsområdet forudsætter, at bestemte slags husdyr mærkes enkeltvis; identifikations- og registreringsordningen må derfor ikke være til hinder for gennemførelse og kontrol af sådanne ordninger;

det må sikres, at oplysninger udveksles hurtigt og effektivt mellem medlemsstaterne, således at dette direktiv kan gennemføres korrekt; der er vedtaget fællesskabsbestemmelser herom dels ved Rådets forordning (EØF) nr. 1468/81 af 19. maj 1981 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne ( 5 ), dels ved Rådets direktiv 89/608/EØF af 21. november 1989 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af de veterinære og zootekniske bestemmelser ( 6 );

brugerne af dyr skal til stadighed have ajourførte registre over dyrene på deres bedrift; personer, som driver handel med dyr, skal føre registre over deres handel; den pågældende myndighed skal efter anmodning have adgang til disse registre;

for hurtigt og præcist at kunne følge dyr, som er flyttet, skal disse kunne identificeres ved et mærke; for så vidt angår kvæg skal mærkets form og indhold fastlægges på fællesskabsplan; for så vidt angår svin, får og geder bør afgørelsen om mærkets art henvises til en senere afgørelse, og så længe en sådan ikke foreligger, bør de nationale identifikationsordninger opretholdes for flytninger, der er begrænset til det nationale marked;

der bør være mulighed for at fravige kravet om mærker i forbindelse med dyr, som transporteres direkte fra en bedrift til et slagteri; dyrene skal dog under alle omstændigheder være identificeret således, at oprindelsesbedriften kan spores;

der bør kunne fraviges fra pligten til at føre en fortegnelse over brugere af dyr, der holdes som hobbydyr, og, for at tage hensyn til visse særlige tilfælde, fra enkeltheder i forbindelse med føringen af fortegnelser;

dyr, hvis mærke er blevet ulæseligt eller gået tabt, skal forsynes med et nyt mærke, som gør det muligt at knytte en forbindelse til det tidligere mærke;

dette direktiv må ikke berøre de specifikke krav i Kommissionens beslutning 89/153/EØF af 13. februar 1989 om korrelation mellem prøver taget med henblik på undersøgelse for restkoncentrationer og dyrene og deres oprindelsesbedrifter ( 7 ) eller de relevante gennemførelsesbestemmelser i henhold til direktiv 91/496/EØF;

der må fastlægges en forvaltningsprocedure til vedtagelse af de bestemmelser, der er nødvendige til gennemførelsen af dette direktiv —

UDSTEDT FØLGENDE DIREKTIV: